# Calculator personal VAIO Tap 11SVT1122

## Note cu privire la utilizarea cartelelor de memorie microSD

Înainte de a utiliza cartele de memorie microSD, citiţi următoarele măsuri de precauţie pentru o utilizare corectă.

- Nu lăsaţi o cartelă de memorie microSD la îndemâna copiilor. Există riscul ca aceştia să le înghită.

- Nu atingeţi conectorul pentru cartele de memorie microSD cu degetele sau cu obiecte din metal.

- O cartelă de memorie microSD conţine componente electronice sensibile. Nu o loviţi, nu o îndoiţi şi nu o scăpaţi.

- Nu dezasamblaţi şi nu modificaţi o cartelă de memorie microSD.

- Nu udaţi o cartelă de memorie microSD.

- Nu o utilizaţi şi nu o depozitaţi în locuri expuse la:

  - Temperatură extremă, cum ar fi într-o maşină parcată la soare

  - Lumină solară directă

  - Umiditate ridicată sau substanţe corozive

  - Praf excesiv

- Nu încercaţi să introduceţi în fanta pentru cartele de memorie microSD un alt tip de cartelă de memorie. Utilizarea cartelelor incompatibile poate duce la deteriorarea computerului VAIO.

- Este recomandată copierea de rezervă a datelor importante.

- Datele stocate se pot pierde sau deteriora, dacă:

  - Scoateţi o cartelă de memorie microSD sau opriţi computerul VAIO în timp ce datele sunt citite de pe sau scrise pe cartela de memorie microSD.

  - Utilizaţi o cartelă de memorie microSD într-un loc unde electricitatea statică sau zgomotului electric poate afecta cartela.

- Atunci când transportaţi o cartelă de memorie microSD, asiguraţi-vă că o puneţi în carcasa sa pentru a evita electricitatea statică.

- Înainte de a utiliza o cartelă de memorie microSD cu un alt dispozitiv decât un computer, precum un telefon mobil sau un dispozitiv smartphone, formataţi (iniţializaţi) cartela de memorie microSD utilizând dispozitivul respectiv.

  Este posibil ca unele dispozitive să nu accepte formatul de fişiere pentru computere şi să vă prezinte un mesaj prin care să vă recomande formatarea cartelei de memorie microSD. În acest caz, copiaţi datele de pe cartelă pe computerul VAIO şi formataţi cartela utilizând dispozitivul respectiv. Toate datele de pe cartela de memorie microSD vor fi şterse atunci când o formataţi.

  Consultaţi manualul primit împreună cu dispozitivul pentru informaţii suplimentare.

- Nu introduceţi obiecte străine în fanta cartelei de memorie microSD.

- Fanta cartelei de memorie microSD poate fi utilizată doar pentru citirea/scrierea de cartele de memorie acceptate şi nu poate fi utilizată în alte scopuri.

- Cartelele de memorie microSD (până la 2 GB), cartelele de memorie microSDHC (până la 32 GB) și cartelele de memorie microSDXC (până la 64 GB), disponibile începând din luna august a anului 2013, au fost testate şi s-au dovedit a fi compatibile cu computerul VAIO. Cu toate acestea, nu se garantează compatibilitatea tuturor cartelelor de memorie microSD, microSDHC sau microSDXC cu acest computer.

- Unele tipuri de cartele de memorie microSD, de exemplu cele cu UHS (caracteristica de transfer de date la viteze foarte mari - Ultra High Speed), pot deveni extrem de fierbinţi din cauza accesului continuu la cartelele de memorie. În astfel de situaţii, aşteptaţi un timp înainte de a scoate cartela de memorie, până aceasta se răceşte.

În susul paginii

### Subiect asociat

- Introducerea de cartele de memorie microSD
- Îndepărtarea cartelelor de memorie microSD

În susul paginii