# Calculator personal VAIO Tap 11SVT1122

## Note privind senzorii încorporaţi

Înainte de a utiliza senzorii încorporaţi, citiţi următoarele măsuri de precauţie pentru o utilizare corectă.

### Note privind utilizarea accelerometrului încorporat

- Nu puteţi modifica orientarea ecranului computerului în timp ce computerul VAIO este conectat la un monitor extern. În cazul în care conectaţi computerul la un monitor extern în timp ce utilizaţi computerul în orientarea de tip portret, ecranul computerului se va modifica automat la orientarea de tip peisaj (orizontală).

- Este posibil ca ecranul computerului să devină distorsionat dacă modificaţi orientarea computerului în timp ce economizorul de ecran este activat.

- Anumite aplicaţii nu acceptă orientarea de tip portret şi este posibil să nu funcţioneze corect. În acest caz, utilizaţi computerul VAIO în orientarea de tip peisaj.

### Note privind utilizarea busolei digitale încorporate

- Busola digitală încorporată funcţionează prin detectarea unei direcţii magnetice. Nu vă bazaţi numai pe informaţiile de localizare pe care le furnizează busola digitală încorporată.

  Precizia busolei digitale poate fi cu uşurinţă afectată de interferenţa magnetică şi este posibil să nu funcţioneze corect, în special în următoarele locaţii:

  - În interiorul unui lift sau a unei camere construite din materiale feroase, cum ar fi rame de oţel sau beton armat

  - În apropierea unei structuri din beton armat, cum ar fi un pod sau o sală într-un aeroport sau într-o gară

  - În apropierea sau în interiorul unui tren sau al unei maşini

  - În apropierea unui transformator de pe sol sau a liniilor de alimentare cu tensiune ridicată

  - În apropierea unui produs metalic, cum ar un birou cu ramă metalică sau o mobilă de metal

  - În apropierea unui material care are un nivel ridicat de interferenţă magnetică, cum ar fi un magnet, un sport de magnet sau difuzoare

    Creionul (modele prevăzute cu Stylus pentru tabletă) şi tastatura furnizate conţin magneţi. Dacă apropiaţi creionul sau tastatura de magnetometrul () de pe computerul VAIO, este posibil ca busola digitală să nu funcţioneze corect.

- Când câmpurile magnetice din jurul computerului VAIO nu sunt stabile, precizia busolei digitale încorporate se poate reduce; totuşi, acest lucru este normal şi nu indică o defecţiune. Într-un astfel de caz, trebuie să calibraţi busola digitală.

  Îndepărtaţi-vă de materialele care produc interferenţă magnetică, cum ar fi produse metalice sau magneţi şi efectuaţi următoarele operaţiuni în timpul rulării unei aplicaţii ce utilizează busola digitală.

  Înainte de efectuarea operaţiunilor, ţineţi creionul (modele prevăzute cu Stylus pentru tabletă) şi tastatura departe de computerul VAIO şi pliaţi suportul pe partea din spate a acestuia.

  - Poziţionaţi computerul VAIO pe o suprafaţă netedă, ţineţi-l cu ambele mâini, apoi rotiţi-l o dată la 360 de grade în sensul acelor de ceasornic cu ecranul LCD ridicat.

  - Poziţionaţi computerul VAIO pe o suprafaţă netedă, ţineţi-l cu ambele mâini, apoi rotiţi-l o dată la 360 de grade în lungime.

  - Poziţionaţi computerul VAIO pe o suprafaţă netedă, ţineţi-l cu ambele mâini, apoi rotiţi-l o dată la 360 de grade pe diagonală.

  - Dacă problema persistă după ce efectuați o dată operaţiunile menţionate mai sus, repetați aceleași operațiuni de mai multe ori. Dacă problema persistă, utilizaţi computerul VAIO într-o locaţie cu interferență magnetică mai mică.

În susul paginii